CELEX: 62013CA0677
Language: sl
Date: 2014-12-11 00:00:00
Title: Zadeva C-677/13: Sodba Sodišča (deseti senat) z dne 11. decembra 2014 – Evropska komisija/Helenska republika (Neizpolnitev obveznosti države — Okolje — Direktiva 1999/31/ES — Členi 6(a), 8, 9 od (a) do (c), 11(1) in 12 — Direktiva 2008/98/ES — Členi 13, 23 in 36(1) — Ravnanje z odpadki — Odlaganje odpadkov — Neobstoj veljavnega dovoljenja za odlagališče — Nepravilnosti pri obratovanju odlagališča)

9.2.2015   
            
            
               SL
            
            
               Uradni list Evropske unije
            
            
               C 46/15
            
         Sodba Sodišča (deseti senat) z dne 11. decembra 2014 – Evropska komisija/Helenska republika
   (Zadeva C-677/13) (1)
   
   ((Neizpolnitev obveznosti države - Okolje - Direktiva 1999/31/ES - Členi 6(a), 8, 9 od (a) do (c), 11(1) in 12 - Direktiva 2008/98/ES - Členi 13, 23 in 36(1) - Ravnanje z odpadki - Odlaganje odpadkov - Neobstoj veljavnega dovoljenja za odlagališče - Nepravilnosti pri obratovanju odlagališča))
   (2015/C 046/20)
   Jezik postopka: grščina
   
      Stranki
   
   
      Tožeča stranka: Evropska komisija (zastopnika: M. Patakia in E. Sanfrutos Cano, agenta)
   
      Tožena stranka: Helenska republika (zastopnik: E. Skandalou, agent)
   
      Izrek
   
   
               1.
            
            
               V zvezi z odlagališčem v Kiatu:
               
                           —
                        
                        
                           s tem, da ni sprejela ukrepov, potrebnih za to, da se ravnanje z odpadkih na zadevnem odlagališču izvaja tako, da se ne ogroža zdravja ljudi in da se ne škoduje okolju ter za to, da se prepove puščanje odpadkov, njihovo odmetavanje ali nenadzorovano odstranjevanje na zadevnem odlagališču, Helenska republika ni izpolnila obveznosti na podlagi členov 13 in 36(1) Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv;
                        
                     
                           —
                        
                        
                           s tem, da je dopustila obratovanje tega odlagališča brez veljavnega dovoljenja, ki bi bilo v skladu s pogoji in vsebino za izdajo tega dovoljenja, in posledično ne da bi imetnik odpadkov ali upravitelj odlagališča pred ali med prevzemom zadevnih odpadkov lahko dokazal, da se navedeni odpadki lahko prevzamejo na tem odlagališču v skladu s pogoji, določenimi v dovoljenju, Helenska republika ni izpolnila obveznosti na podlagi členov 8, 9 od (a) do (c) in 11(1)(a) Direktive Sveta 1999/31/ES z dne 26. aprila 1999 o odlaganju odpadkov na odlagališčih ter na podlagi člena 23 Direktive 2008/98, in
                        
                     
                           —
                        
                        
                           s tem, da ni zagotovila, da upravitelj med obratovanjem odlagališča izvaja program nadzorovanja in spremljanja, ki je podrobneje določen v Prilogi III k Direktivi 1999/31, Helenska republika ni izpolnila obveznosti na podlagi člena 12(a) te direktive.
                        
                     
         
               2.
            
            
               V preostalem se tožba zavrne.
            
         
               3.
            
            
               Helenski republiki se naloži plačilo stroškov.
            
         
      (1)  UL C 52, 22.2.2014.